Hobo Blues Band: Lenn a folyónál
Lenn a folyónál nem szól a blues
Lenn a folyónál hallgat a szél,
Lenn a folyónál fölsír egy gyermek,
Lenn a folyónál kenyeret kér.
Lenn a folyónál régen nem jártam,
Lenn a folyónál angyalra vártam,
Lenn a folyónál mindenki dalolt
Lenn a folyónál mindig béke volt.
Lenn a folyónál okád a város,
Lenn a folyónál a lelke sáros,
Lenn a folyónál kezeit mossa,
Lenn a folyónál bűzlik a mocska.
Olaj a tükrén, méreg a mélyben,
Hallgat a folyó a bűnben, az éjben.
Lenn a folyónál csalók, lakájok,
Lenn a folyónál rosszak a lányok,
Lenn a folyónál a múlt dühe lángol,
Lenn a folyónál az ördög táncol.
Lenn a folyónál némák a kövek,
Lenn a folyónál motyog egy öreg,
Lenn a folyónál a pad alatt hál,
Lenn a folyónál horkol a halál.
Horkol a halál.
Kék Duna blues, nem, nem, nem
Szőke Tisza blues, nem, nem
Lenn a folyónál, elnémul a blues
Nem szól a blues